Catch Me If You Can

***Catch Me If You Can*** (títol orichinal en anglés, en aragonés ***Contiba-me si puez***, estrenada en Aragón con o suyo títol traduciu enta lo castellano como ***Atràpame si puedes***) ye una cinta de cine biografico de comedia dramatica policiaca coproducida por o cine estausunidense y lo cine canadiense estrenada l'anyo 2002, dirichida por Steven Spielberg seguntes un guión adaptau por Jeff Nathanson (basau en *[[Catch Me If You Can (asayo)|Catch Me If You Can]]*, un asayo autobiografico de Frank Abagnale Jr. y Stan Redding que s'heba publicau en l'anyo 1980), con una banda sonora orichinal de John Williams, una dirección de fotografía de Janusz Kamiński, una producción cinematografica de Steven Spielberg y Walter F. Parkes ta las productoras DreamWorks Pictures, Amblin Entertainment, Parkes/MacDonald Productions, Kemp Company y Splendid Pictures y un elenco formau por Leonardo DiCaprio, Tom Hanks, Christopher Walken, Nathalie Baye, Amy Adams, Martin Sheen, Nancy Lenehan, James Brolin, Brian Howe, Frank John Hughes, Chris Ellis, John Finn, Candice Azzara, Malachi Throne, Alfred Dennis, Amy Acker, Ellen Pompeo, Elizabeth Banks, Kaitlin Doubleday, Jennifer Garner, Guy Thauvette, Thomas Kopache, James Morrison, Robert Symonds y Jasmine Jessica Anthony, entre d'atros actors.

Carl Hanratty ye un achent d'o Federal Bureau of Investigation que en 1969 plega enta Marsiella en Francia te reculiir-ie a un presonero, Frank Abagnale Jr., que ye malauto como consecuencia d'as malas condicions d'a garchola. En 1963 Frank viviba en New Rochelle (Nueva York) con su pai, Frank Sr, y su mai, Paula, una francesa, veyendo en primera fila as maniobras de su pai ta emplumar a qui podese. Cuan como consecuncia d'una infidelidat de su mai se produz l'esvurcio de sus pais, Frank se fuga de casa y prencipia a practicar chicoz correates ta sobrevivir, encara estando menor d'edat. Desenrolla las suyas capacidaz, puyando de livel as suyas trampas, dica que se fa pasar por un piloto de Pan Am y descubre como falsificar os cheques de nómina d'a empresa, plegando asinas a estafar millons de dólars. Lo FBI deixa lo caso a lo cudiau de l'achent Carl, que consigue trobar a Frank en un hotel, anque consigue fuyir enganyando-lo. Alavez Frank se fa pasar por medico en un hespital y se fa novio d'una enfermera, Brenda. Cuan ista li presenta a sus pais en Loisiana se fa pasar por avogau , aprebando l'examen d'ingreso a lo Colechio d'Avogaus de Loisiana y mesmo treballa como avogau, dica que Carl el torna a trobar. Frank fuye enta Europa trescruzando mugas y países pero con base en Montrichard, en l'actual comuna francesa de Montrichard Val de Cher, en Loir y Cher, a on en 1967 el localiza Carl y el convence d'entregar-se a la Policía francesa. A cinta torna a 1969, con a tornada enta Estaus Unius ta ingresar-ie en una garchola. Poco dimpués Carl el visita y por casualidat li ensenya un cheque falsificau descubrido la pericia de Frank ta analizar o documento, dica lo punto que se li ufre rematar o cumplimiento d'a suya condena en libertat, treballando ta lo FBI.

A cinta s'ambienta en os anyos 1960 en Atlanta (Cheorchia), New Rochelle y Nueva York (Nueva York) y localizacions en California, Florida y Loisiana en Estaus Unius y en Montrichard Val de Cher (Loir y Cher) y en Marsiella (Bocas d'o Roine) en Francia; y las suyas escenas se filmoron en Altadena, Burbank, Compton, Downey, Los Angeles, Ontario, Pasadena, San Francisco y Santa Ana (California), Nueva York (Nueva York) y Orange (Nueva Jersey) en Estaus Unius y en Mont-reyal y Québec (Québec) en Canadá.

*Catch Me If You Can* ye una cinta que ha recibiu cuantismos premios y nominacions, en destacando dos nominacions a los Premios Oscar (Millor Actor Segundario y Millor Banda Sonora Orichinal) en 2003 mientres a suya 75<sup>ena</sup> edición; un Premio BAFTA a lo Millor Actor Segundario y atras tres nominacions (Millor Guión Adaptau, Millor Disenyo de Vestuario y Millor Banda Sonora) ixe mesmo anyo en a 56<sup>ena</sup> edición d'os Premios BAFTA; y una nominación a lo Premio Globo d'Oro a lo Millor Actor Dramatico tamién en 2003, mientres a 60<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''Catch Me If You Can'' en Internet Movie Database.
*  ''Catch Me If You Can'' en l**[[American Film Institute Catalog]]'' de l**American Film Institute''.